மக்கள் அவல் கொண்டு வருவார்கள், அனுபவமில்லா கம்பெனிகள் உமி கொண்டு வருவார்கள். இரண்டு பேரும் ஊதி, ஊதித் தின்போம் என்பதின் அடிப்படையில் இத்திட்டம் கொள்ளையடிக்கும் நோக்கோடு செயல்படுத்த மத்திய அரசு துடிக்கிறது. இந்தத் திட்டங்கள், அரசுக்கு நெருக்கமான கம்பெனிகளுக்கும், முன் அனுபவம் இல்லாத நிறுவனங்களுக்கும் வழங்கப்பட்டுள்ளன. மத்திய அரசு, மீத்தேன் திட்டத்தை கைவிட்டுவிட்டோம் என்று அறிவித்த காவிரிப் படுகையை குறிவைத்து, மீண்டும் தஞ்சாவூர், திருவாரூர், நாகப்பட்டினம், ராமநாதபுரம், புதுக்கோட்டை போன்ற மாவட்டங்களும் குறிவைத்து காய் நகர்த்தப்படுகின்றன.